ທ່ານເນທັນຢາຮູ ກ່າວຄຳປາໄສ ຕໍ່ກຸ່ມນິຍົມອິສຣາແອລ ກ່ອນກ່າວຕໍ່ ລັດຖະສະພາ ສຫລ
ນາຍົກລັດຖະມົນຕີອິສຣາ​ແອ​ລ ກ່າວ​ຄຳ​ປາ​ໄສ ຕໍ່​ກອງ​ປະຊຸມ​ຂອງ​ກຸ່ມ​ AIPAC ​ໃນ​ວັນ​ຈັນ​ມື້​ນີ້ ​ກ່ອນ​ຈະ​ກ່າວ​ຄຳ​ປາ​ໄສ ​ຕໍ່​ລັດຖະສະພາ ໃນວັນອັງຄານ ມື້ອື່ນ.
ນາຍົກລັດຖະມົນຕີອິສຣາແອລ ທ່ານ Benjamin Netanyahu ມີກຳນົດກ່າວຄຳປາໄສ ຕໍ່ກອງປະຊຸມຂອງກຸ່ມນິຍົມອິສຣາແອລ ໃນວັນຈັນມື້ນີ້ ທີ່ນະຄອນຫຼວງວໍຊິງຕັນ ນຶ່ງມື້ກ່ອນຈະກ່າວຄຳປາ ໄສຕໍ່ສະພາ Congress ຂອງສະຫະລັດ ທີ່ໄດ້ພາໃຫ້ເກີດຄວາມ ຂັດແຍ້ງກັນກັບທຳນຽບຂາວ ທ່ານເນທັນຢາຮູ ໄດ້ກ່າວຕໍ່ກອງປະຊຸມນະໂຍບາຍຂອງຄະນະ ກຳມະການ ກິດຈະການສາທາລະນະອາເມຣິກາ-ອິສຣາແອລ ຫຼື AIPAC ໃນປີແລ້ວນີ້ ແຕ່ເທື່ອນີ້ທ່ານຈະກ່າວຕໍ່ກອງປະຊຸມ ຄະນະກຳມາທິການດັ່ງກ່າວ ກ່ອນຈະກ່າວຕໍ່ລັດຖະສະພາ Congress ພາຍໃຕ້ສະຖານະການ ທີ່ລັດຖະມົນຕີການຕ່າງ ປະເທດສະຫະລັດ ທ່ານ John Kerry ບັນລະຍາຍວ່າ ທ່ານ John Boehner ປະທານສະພາຕ່ຳ ສັງກັດພັກ Republican ໄດ້ເຊື້ອເຊີນຜູ້ນຳ ອິສຣາແອລ ມາກ່າວຄຳປາໄສຕໍ່ລັດຖະສະພາໃນວັນອັງຄານມື້ອື່ນ ໂດຍບໍ່ໄດ້ປະສານ ງານກັບທຳນຽບຂາວກ່ອນ ຕາມພິທີການທູດທີ່ປະຕິບັດກັນແຕ່ໃດໆມານັ້ນ ບັນດາເຈົ້າໜ້າທີ່ ກ່າວວ່າ ທ່ານ Kerry ພະຍາຍາມບໍ່ຖືສຳຄັນ ໃນເລື້ອງນີ້ ແລະກຳນົດ ຈະໃຫ້ການສະໜັບສະໜຸນອິສຣາແອລໃນການໄປປາກົດໂຕໃນວັນຈັນມື້ນີ້ ຕໍ່ໜ້າສະພາ ສິດທິມະນຸດສະຫະປະຊາຊາດ ທີ່ເຈນີວາ ທ່ານ Kerry ກ່າວຕໍ່ລາຍການ This Week ຂອງໂທລະພາບ ABC ໃນວັນອາທິດວານ ນີ້ວ່າ